बर्दिबास नगरपालिका

बर्दिबास महोत्तरी जिल्लाका १० नगरपालिकाहरू मध्येको एक हो।  २०७१ मङ्सिर १६ मा, नगरपालिका घोषणा गर्दा साविकका बर्दिबास, माइस्थान, गौरीबास र किसाननगर गाविसहरू समावेश गरिएका थिए भने २७ फागुन २०७३ मा, नगरपालिकाको क्षेत्रविस्तार गर्दा हाथिलेट, खयरमारा, पशुपतिनगर र बिजलपुरा गाविसहरू यसमा गाभिएका थिए।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या ७४,३६१ रहेको छ भने यहाँ १६,८२४ घरधुरी रहेका छन्।  

यातायात

सडक यातायात
राजधानी काठमाडौंलाई पूर्वी तराईसँग जाेड्ने बीपी राजमार्ग बर्दिबासदेखि बनेपासम्म सञ्चालन रहेकाे छ। १५८ किमी लम्बाई रहेको यो राजमार्गमा दैनिक गाडीहरु सञ्चालन भइरहेका छन्। पूर्व-पश्चिम महेन्द्र राजमार्ग र बीपी राजमार्गकाे मिलनबिन्दुकाे रुपमा रहेकाे बर्दिबास सडक यातायातले सुगम मानिन्छ। महेन्द्र राजमार्गले बर्दिबासलाई पूर्वमा काकरभिठ्ठा, विर्तामोड, ईटहरी, लहान आदिलाई जाेेड्न गरेकाे छ। बर्दिबासबाट जनकपुरधामस्थित रहेकाे जानकी मन्दिर ३४ किमी दुरीमा रहेकाे छ। साथै, हरिवन, लालबन्दी, ईश्वरपुर, लालगढ, ढल्केवर, भंगहा, गाैशाला आदि क्षेत्रका स्थानीयहरुका लागि बर्दिबास राजधानी काठमाडौं जाने प्रस्थान बिन्दु रहेकाे छ। सडक सञ्जालका करण बर्दिबास तिव्ररुपमा बजारीकरण र विकास भइरहेकाे छ।

रेलमार्ग

बर्दिबासलाई रेलमार्गमा जाेड्ने उद्देश्यले जयनगर-बर्दिबास रेल्वेकाे भङ्गहा-बर्दिबास खण्डमा निर्माणमा कार्य जारी रहेकाे छ। साथै, बर्दिबास-सिमरा रेलमार्ग सञ्चालन गर्ने उद्देश्यले बर्दिबास-चाेचा खण्डमा पनि तिव्ररुपमा निर्माण कार्य भइरहेकाे छ।

याे पनि हेर्नुहाेस
 कमलामाई मन्दिर

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, महोत्तरी

श्रेणी:महोत्तरी जिल्लाका नगरपालिकाहरू
श्रेणी:मधेश प्रदेशका नगरपालिकाहरू
श्रेणी:वि.सं. २०७१ मा घोषित नगरपालिकाहरू